Жастардың білім іздеп шетелге кетпеуі үшін жұмыс істеп жатырмыз - БҒМ
DATE: 15:33, 27 Қыркүйек 2018 | GMT +5
TITLE: Жастардың білім іздеп шетелге кетпеуі үшін жұмыс істеп жатырмыз - БҒМ
URL: https://kaz.inform.kz/news/zhastardyn-bilim-izdep-shetelge-ketpeui-ushin-zhumys-istep-zhatyrmyz-bgm_a3402644/
META: DATE: 15:33, 27 Қыркүйек 2018 | GMT +5
TOTAL WORDS: 211
AUTHOR(S):
TEXT: «2017-2018 оқу жылында 139 316 түлек мектеп бітірген. Оның 69 пайызы немесе 96 мыңға жуығы ҰБТ-ға қатысса, қалған 31 пайызы немесе 43 мың бала тестілеуге қатыспады. ҰБТ тапсырғандардың 87 пайызы, яғни 84 217 түлек Қазақстан жооларына қабылданды. Республика колледждеріне 26 990 бала түсті», - деді вицеминистр «Нұр Отан» партиясы орталық аппаратында өткен жастарды қолдау туралы комиссия отырысында. Әкімдіктер тарапынан қосымша 1919 грант бөлінген. Бұл да түлектердің өзге елге аттанбай, елде қалуына септігін тигізбек. «Яғни, өңірдегі әкімдіктер қосымша грант бөлу арқылы түлектердің шетелге кетуінің алдын алуда. Президент тапсырмасымен мемлекеттік білім беру тапсырысын 20 мыңға көбейттік. Әйтсе де, шетелге кеткен студенттердің тізімі бар. Атап айтқанда, Ресей Федерациясының жооларына 8 мың қазақстандық қабылданған, оның 5 197-сі Ресейдің білім грантымен оқып жатыр, қалған 2 808-і ақылы негізде. 598 қазақстандық абитуриент Ресей колледждеріне түскен. Одан бөлек, 3 мыңға жуық қазақстандық алыс-жақын шетелдерге оқуға кеткен», - деді Б. Оның айтуынша, жастарды елде қалдыру үшін мемлекеттік білім грантын көбейту мен студенттердің жайлы өмір сүруіне жағдай жасаудан бөлек, білім сапасын жақсартуға да назар аударған жөн. «Министрлік те, университеттер де бұл бағытта жұмыс істеп жатыр. Біріншіден, «Атамекен» кәсіпкерлер палатасы мамандықтар бойынша жоолар рейтингін жасады. Жыл соңына дейін тағы қосымша мамандықтар бойынша тізім жарияланады. Болашақ абитуриенттер мен студенттер осы рейтингті қарап, ең үздік қазақстандық жооларды таңдай алады», - деді Бибігүл Асылова
